
 straipsnis. 
Iš 2 straipsnio išbraukti žodžius „Gydytojų licencijų komitetas (GLK) – institucija, steigiama prie Sveikatos apsaugos ministerijos licencijavimo funkcijoms vykdyti“ ir šį straipsnį išdėstyti taip:
„ straipsnis. 
Šiame įstatyme vartojamos sąvokos:
stomatologinė priežiūra (pagalba) – asmens sveikatos priežiūros dalis, skirta burnos ertmės organų ligų individualiai profilaktikai, diagnostikai, gydymui ir dantų protezavimui;
stomatologinė praktika – dalis medicinos praktikos, kuria verstis turi teisę bendrosios praktikos gydytojai stomatologai ir gydytojai stomatologai specialistai;
bendrosios praktikos gydytojas stomatologas (toliau – stomatologas) – gydytojas, turintis bendrosios praktikos gydytojo stomatologo licenciją;
gydytojas stomatologas specialistas (toliau – stomatologas specialistas) – gydytojas, turintis stomatologo specialisto (burnos chirurgo, protezuotojo, endodontologo, periodontologo, ortodontologo, vaikų stomatologo) licenciją;
dantų technikas – asmuo, šio įstatymo nustatyta tvarka įgijęs dantų techniko licenciją;
burnos higienistas – asmuo, šio įstatymo nustatyta tvarka įgijęs burnos higienisto licenciją;
gydytojo stomatologo padėjėjas – asmuo, šio įstatymo nustatyta tvarka įgijęs stomatologo padėjėjo licenciją;
pacientas – asmuo, kuris naudojasi stomatologine priežiūra (pagalba);
stomatologinės priežiūros (pagalbos) įstaiga (toliau – įstaiga) – asmens sveikatos priežiūros įstaiga, įmonė, organizacija, įstatymų nustatyta tvarka gavusi licenciją ir akredituota atlikti stomatologinę priežiūrą bei suteikti stomatologinę pagalbą. Jei tokią licenciją turi ir yra akredituota tik dalis įstaigos, ši sąvoka taikoma ir jai;
Lietuvos nacionalinės sveikatos sistemos stomatologinės priežiūros (pagalbos) įstaiga (toliau – LNSS įstaiga) – valstybės ar savivaldybės įstaiga, akredituota Lietuvos nacionalinės sveikatos sistemos veiklai pagal šios sistemos veiklos organizavimo lygius, nustatytus įstatymų ir kitų teisės aktų;
sertifikatas – specialus dokumentas, patvirtinantis specialisto pasirengimą atlikti tam tikras stomatologines paslaugas;
pirminės stomatologinės praktikos licencija – dokumentas, leidžiantis asmeniui verstis pirmine stomatologine praktika;
specializuotos stomatologinės praktikos licencija – dokumentas, leidžiantis asmeniui verstis viena iš specializuotų stomatologinės praktikos rūšių.“

 straipsnis. 
Pakeisti 3 straipsnio 3 dalį ir ją išdėstyti taip:
„. Licencijas verstis stomatologine praktika ir sertifikatus teikti tam tikras stomatologinės priežiūros paslaugas išduoda, atnaujina, sustabdo ir panaikina Sveikatos apsaugos ministerija Gydytojo medicinos praktikos įstatymo ir kitų teisės aktų nustatyta tvarka.“

 straipsnis. 
Iš 7 straipsnio 7 punkto išbraukti santrumpą „GLK“ ir šį punktą išdėstyti taip:
„) Sveikatos apsaugos ministerijos, teisėtvarkos ar teisėsaugos institucijų prašymu pateikti stomatologinės priežiūros duomenis;“.

Skelbiu šį Lietuvos Respublikos Seimo priimtą įstatymą.

